《娟娟苧萝女二首寄李生时秋试罢归 其一》
明代·胡应麟

娟娟苧萝女，艳色明朝霞。珊瑚被玉体，璎珞相交加。

绮疏傍阿阁，高居临狭斜。朝披越台锦，夕浣吴门纱。

一为白雪言，清音浩无涯。哀思激云汉，行路咸咨嗟。

宁知中肠怨，愁结纷如麻。芳春倏已尽，白露漙蒹葭。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。